Diari Oficial de la Generalitat Valenciana


Sumari del DOGV 8727, del 28-01-2020 (2020/381)

ACORD de 27 de desembre de 2019, de la Mesa de les Corts Valencianes, número 432/X, pel qual es corregeix l'error material involuntari i es fa una redacció nova de l'apartat 4 de l'article 8 dels estatuts de govern i règim interior de les Corts Valencianes que regulen l'organització i el funcionament de la Secretaria General.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2019/12/27/(1)/dof/vci/html**

### Dades del document

Número de DOGV
:   8727

Data del DOGV
:   28-01-2020

Secció del DOGV
:   I. DISPOSICIONS GENERALS

Número del document
:   2020/381


Data del document
:   27-12-2019

Organisme emissor
:   Corts Valencianes

Tipus de document
:   Acord

Correcció d'errades

 Descriptors 

:   * Corts Valencianes
    * legislació
    * reglament intern
    * control pressupostari
    * Parlament regional

ACORD de 27 de desembre de 2019, de la Mesa de les Corts Valencianes, número 432/X, pel qual es corregeix l'error material involuntari i es fa una redacció nova de l'apartat 4 de l'article 8 dels estatuts de govern i règim interior de les Corts Valencianes que regulen l'organització i el funcionament de la Secretaria General. [2020/381]  
Mesa de les Corts  
En data 29 d'octubre de 2019 la Mesa va adoptar l'Acord número 275/X, d'aprovació d'organigrama de la Secretaria General i dels Estatuts de govern i règim interior que contenen les normes reguladores de la Secretaria General (Butlletí Oficial de les Corts Valencianes número 40, de 20 de novembre de 2019).  
Després de l'adopció i la publicació de l'acord esmentat, s'ha detectat que s'ha produït un error en la inserció en aquest de les funcions que corresponen al Departament de Biblioteca, integrat en el Servei de Documentació, Biblioteca i Arxiu. L'error consisteix a haver mantingut involuntàriament, per un error material en la redacció del document de treball, una descripció de les funcions que no respon a la que va ser elaborada per la biblioteca mateixa a sol·licitud del ponent que elaborava l'esborrany del document i assumida com a correcta per la representació de les Corts Valencianes en el procés d'elaboració dels estatuts esmentats.  
Escau, per tant, efectuar la correcció de l'error advertit i adoptar l'acord corresponent per la Mesa de les Corts Valencianes, que ha de ser publicat en el Butlletí Oficial de les Corts Valencianes i en el Diari Oficial de la Generalitat Valenciana. Aquesta correcció afecta la redacció de l'apartat 4 de l'article 8, que ha de tenir la redacció següent:  
  
«4. Al Departament de Biblioteca li corresponen, seguint les instruccions del cap o la cap del servei, les funcions següents:   
Garantir la disponibilitat dels fons bibliogràfics per al desenvolupament de l'estudi, la investigació, l'activitat parlamentària i altres activitats que es desenvolupen en les Corts Valencianes.   
Gestionar-hi l'accés i propiciar el coneixement dels fons bibliogràfics i l'adquisició dels que sol·liciten els serveis de les Corts Valencianes, els grups parlamentaris i els diputats i diputades.  
Facilitar l'accés a la informació bibliogràfica pròpia, i a la disponible en altres biblioteques, centres d'informació i repositoris bibliogràfics.  
Protegir, conservar, adquirir, processar i difondre el patrimoni bibliogràfic de les Corts Valencianes.  
Promoure programes, convenis i consorcis que tinguen per objecte la millora dels serveis bibliotecaris.  
Promoure activitats i publicacions que faciliten les funcions anteriors.  
Adquisició, tractament tècnic i control del patrimoni bibliogràfic de les Corts Valencianes.  
Mantenir el catàleg i les bases de dades de la Biblioteca.  
Capturar, integrar i transferir els registres bibliogràfics d'altres biblioteques i de la pròpia, sempre d'acord amb les directrius establides en els convenis subscrits amb altres biblioteques parlamentàries o especialitzades.  
Gestió de les subscripcions, donacions i intercanvis de la Biblioteca de les Corts Valencianes.  
Elaboració i renovació anual del catàleg de publicacions periòdiques.  
Disposar per a la consulta el fons de publicacions periòdiques i facilitar-hi l'accés.  
Elaboració dels productes documentals que permeten informar sobre noves adquisicions, subscripcions i intercanvis duts a terme per la Biblioteca.  
Mantenir i renovar la pàgina web de la Biblioteca.  
Gestió de les xarxes socials i les noves tecnologies en l'àmbit del tractament i la difusió de la informació pròpia de les competències del departament.  
Gestionar i proposar totes les iniciatives que milloren el servei de préstec electrònic.  
Aquelles altres funcions que li assigne el cap o la cap del servei en l'àmbit material del departament.»  
Tot això de conformitat amb el que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques, en virtut del qual «Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.»  
En virtut del que s'ha dit anteriorment, la Mesa de les Corts Valencianes, en la reunió del dia 27 de desembre de 2019, ha adoptat el següent  
  
ACORD  
  
Primer  
Efectuar la correcció de l'error material involuntari advertit en la redacció de l'apartat 4 de l'article 8 dels Estatuts de govern i règim interior de les Corts Valencianes que contenen les normes reguladores de la Secretaria General (Butlletí Oficial de les Corts Valencianes número 40, de 20 de novembre de 2019), aprovats mitjançant l'Acord número 275/X, de 29 d'octubre de 2019, de la Mesa de les Corts Valencianes.   
  
Segon  
Declarar que la redacció correcta de l'apartat 4 de l'article 8 dels Estatuts de govern i règim interior de les Corts Valencianes que contenen les normes reguladores de la Secretaria General és la següent:  
«4. Al Departament de Biblioteca li corresponen, seguint les instruccions del cap o la cap del servei, les funcions següents:   
Garantir la disponibilitat dels fons bibliogràfics per al desenvolupament de l'estudi, la investigació, l'activitat parlamentària i altres activitats que es desenvolupen en les Corts Valencianes.   
Gestionar-hi l'accés i propiciar el coneixement dels fons bibliogràfics i l'adquisició dels que sol·liciten els serveis de les Corts Valencianes, els grups parlamentaris i els diputats i diputades.  
Facilitar l'accés a la informació bibliogràfica pròpia, i a la disponible en altres biblioteques, centres d'informació i repositoris bibliogràfics.  
Protegir, conservar, adquirir, processar i difondre el patrimoni bibliogràfic de les Corts Valencianes.  
Promoure programes, convenis i consorcis que tinguen per objecte la millora dels serveis bibliotecaris.  
Promoure activitats i publicacions que faciliten les funcions anteriors.  
Adquisició, tractament tècnic i control del patrimoni bibliogràfic de les Corts Valencianes.  
Mantenir el catàleg i les bases de dades de la Biblioteca.  
Capturar, integrar i transferir els registres bibliogràfics d'altres biblioteques i de la pròpia, sempre d'acord amb les directrius establides en els convenis subscrits amb altres biblioteques parlamentàries o especialitzades.  
Gestió de les subscripcions, donacions i intercanvis de la Biblioteca de les Corts Valencianes.  
Elaboració i renovació anual del catàleg de publicacions periòdiques.  
Disposar per a la consulta el fons de publicacions periòdiques i facilitar-hi l'accés.  
Elaboració dels productes documentals que permeten informar sobre noves adquisicions, subscripcions i intercanvis duts a terme per la Biblioteca.  
Mantenir i renovar la pàgina web de la Biblioteca.  
Gestió de les xarxes socials i les noves tecnologies en l'àmbit del tractament i la difusió de la informació pròpia de les competències del departament.  
Gestionar i proposar totes les iniciatives que milloren el servei de préstec electrònic.  
Aquelles altres funcions que li assigne el cap o la cap del servei en l'àmbit material del departament.»  
  
Tercer  
Efectuar la publicació de la correcció d'errors corresponent en el Butlletí Oficial de les Corts Valencianes, el Diari Oficial de la Generalitat Valenciana i la pàgina web de les Corts Valencianes, i notificar aquest acord al Consell de Personal de les Corts Valencianes, al Departament de Biblioteca i al Departament de Recursos Humans.  
  
Palau de les Corts Valencianes, València, 27 de desembre de 2019  
  
El president,  
ENRIC MORERA CATALÀ  
  
La secretària primera,  
CRISTINA CABEDO LABORDA


Còpia Permalink ELI